AJUDES D'INVESTIGACIÓ A L'ALUMNAT DEL PROGRAMA DE DOCTORAT EN CIÈNCIA DE MATERIALS DE LA UA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/26388)
  + [Valencià](/va/acuerdo/26201)






Selector de idioma

Leer

* [Español](/es/acuerdo/26001)
* [Valencià](/va/acuerdo/26184)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





AJUDES D'INVESTIGACIÓ A L'ALUMNAT DEL PROGRAMA DE DOCTORAT EN CIÈNCIA DE MATERIALS DE LA UA[Butlletí Oficial Universitat d'Alacant](/ca/Publicacion)
====================================================================================================================================================

Secretaria General

Butlletí Oficial Universitat d'Alacant





AJUDES D'INVESTIGACIÓ A L'ALUMNAT DEL PROGRAMA DE DOCTORAT EN CIÈNCIA DE MATERIALS DE LA UA

Data d'aprovació
:   07/06/2022

Data de publicació
:   09/06/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/26806)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/26142)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/26796)
  + [Compartir acuerdo en 

    X](https://twitter.com/intent/tweet?via=UA_Universidad&text=AJUDES D'INVESTIGACIÓ A L'ALUMNAT DEL PROGRAMA DE DOCTORAT EN CIÈNCIA DE MATERIALS DE LA UA&url=https://www.boua.ua.es/va/acuerdo/26302)

**Títol:** AJUDES D'INVESTIGACIÓ A L'ALUMNAT DEL PROGRAMA DE DOCTORAT EN CIÈNCIA DE MATERIALS DE LA UA

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 7 de juny de 2022

AJUDES D'INVESTIGACIÓ A L'ALUMNAT DEL PROGRAMA DE DOCTORAT EN CIÈNCIA DE MATERIALS DE LA UA.

1. Objecte

L'objecte d'aquestes ajudes és fer costat econòmicament a l'alumnat que realitza la seua tesi doctoral en el programa de doctorat (PD) en Ciència de Materials de la Universitat d'Alacant (UA). La concessió de les ajudes es realitzarà en règim de concurrència competitiva, com es descriu en l'apartat 5 d'aquesta convocatòria.

2. Requisits de les Persones beneficiàries

Podrà sol·licitar l'ajuda l'alumnat que es trobe matriculat en el PD Ciència de Materials de la UA en el curs acadèmic 2021-2022. En el moment de presentar la sol·licitud, el candidat o candidata ha d'haver pujat al RAPI el seu pla d'investigació signat per la tutora o el tutor i la directora o director de la tesi.

3. Número i dotació de les ajudes

S'ofereixen un número màxim de 5 ajudes. La quantia de cadascuna serà de 1.500€, fins a un màxim de 7.500€.

4. Termini i procediment de presentació de sol·licituds

4.1. Termini de presentació

La convocatòria es publicarà al BOUA. El termini d'inscripció s'inicia l'endemà de la publicació d'aquesta convocatòria al BOUA i finalitza a les 23.59 h del dijous 30 de juny de 2022.

4.2. Procediment de presentació

Les sol·licituds aniran dirigides a l'Institut Universitari de Materials i s'han de presentar, o bé a través del registre electrònic de la UA: (<https://sar.ua.es/es/registro/registro-electronico/registro-electronico.html>), o bé de manera presencial en el Registre General de la UA.

La documentació a presentar és:

* El formulari de sol·licitud, que es pot descarregar en l'apartat "informació per a l'alumne/ajudes" de la següent adreça web: <https://iuma.ua.es/es/pd-en-ciencia-de-materiales.html>
* Declaració jurada de no ser o haver sigut beneficiària o beneficiari d'aquesta ajuda en convocatòries prèvies, ni haver rebut ajudes per a estudis de màster o d'iniciació a la investigació la quantia de la qual siga igual o superior a 1300 euros, ni haver obtingut una beca, ajuda o contracte en les bases del qual es reculla l'exempció de taxes de matrícula del màster cursat, com es detalla en l'apartat 5.

Els interessats que presenten sol·licitud d'ajuda en aquesta convocatòria autoritzen l'I.U. de Materials a sol·licitar informació a les secretaries de la Facultat de Ciències i de l'Escola de Doctorat sobre el seu expedient acadèmic el pagament de la matrícula dels estudis de doctorat en el curs actual i la situació del seu expedient.

5. Criteris d' adjudicació

Les ajudes es concediran a les persones candidates amb millor puntuació obtinguda, aplicant el barem següent:

a) 8 punts (màxim): nota mitjana de llicenciatura, enginyeria o grau i postgrau.

El càlcul de la nota mitjana es realitzarà de forma ponderada tenint en compte la puntuació i nombre de crèdits de cadascuna de les assignatures, d'acord amb la següent fórmula:

Nota mitjana:

![Fòrmula de nota mitjana](https://www.boua.ua.es/Content/imagenes/formula_nota_media.jpg)

· Pa= Puntuació de cada assignatura, d'acord amb l'expedient acadèmic

· NCa= Nombre de crèdits de l'assignatura

· NCt= Nombre de crèdits totals cursats

En el cas que en l'expedient no figure la qualificació numèrica, s'aplicarà el següent criteri: aprovat = 5,5 punts, notable = 7,5 punts, excel·lent = 9 punts i matrícula d'honor = 10 punts.

No es tindran en compte els crèdits que, segons els plans d'estudi, només puguen qualificar-se com a "apte", ni el reconeixement de crèdits en el qual no existisca qualificació.

b) 2 punts: si s'ha cursat el màster en Ciència de Materials de la UA en el curs 2020-2021 o anterior.

Seran excloses les persones candidates que:

- hagen obtingut ajudes amb fons públics o privats per a estudis de màster o d'iniciació a la investigació la quantia de la qual siga igual o superior a 1300 euros o hagen obtingut una beca, ajuda o contracte en les bases del qual es reculla l'exempció de taxes de matrícula del màster cursat.

6. Òrgan instructor, comissió de valoració i unitat administrativa de referència.

6.1.- Òrgan instructor.

L'òrgan instructor serà el següent: Institut de Materials d'Alacant (IUMA)

6.2.- Comissió de valoració.

La baremació dels candidats serà realitzada per una comissió d'avaluació denominada "Comité Científic Intern de l'IUMA", constituïda per la directora de l'IUMA, que actuarà com a presidenta, la secretària de l'IUMA, que actuarà com a secretària, i com a vocals els directors o directores dels cinc grups d'investigació de l'IUMA.

6.3.- Unitat administrativa de referència.

La unitat administrativa de referència que gestionarà la convocatòria és: l'Institut de Materials d'Alacant (IUMA) i el seu mètode de contacte electrònic és: [btjj@yy.lk](mailto:jpyh@nh.ay).

7. Resolució, notificació i publicació dels resultats

Atés el principi de transparència recollit en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <http://iuma.ua.es> (apartat Novetats, Notícies), substituint la notificació a les persones interessades i produint els mateixos efectes.

El termini de proposta de resolució acaba el dia 16 de setembre de 2022, inclusivament. La resolució es publicarà en la pàgina web de l'Institut Universitari de Materials (<https://iuma.ua.es/>).

Transcorregut aquest termini i a la vista de la proposta motivada de la resolució per la comissió de valoració, la Rectora de la Universitat d'Alacant dictarà la resolució que procedisca.

8. Marc legal i pressupostari

La convocatòria d'ajuda, que serveix de base reguladora es troba recollida en la línia de subvenció 2022LS0068 de l'edició 2022 del Pla Estratègic de Subvencions 2021-23 de la Universitat d'Alacant.

La dotació màxima per a aquesta convocatòria és de 3000 € i es troba consignada en el capítol 4 (orgànica 71483K5382) del pressupost del centre de despesa Institut Universitari de Materials. L'execució d'aquesta dotació està supeditada a la disponibilitat de liquiditat de la UA. S'aplicaran les retencions de rendes que, si escau, establisca la legislació vigent.

La subvenció assignada a cada ajuda s'ajustarà al que es disposa en la Llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

9. Obligació i justificació del beneficiari

Les obligacions dels beneficiaris d'aquesta convocatòria són:

* Obligació 1. Col·laborar en les tasques d'investigació de l'Institut de Materials sota la supervisió del seu director de tesi
* Obligació 2. Enviar a l'Institut de Materials un informe sobre la labor realitzada durant el gaudi de la beca.

El mitjà de justificació del compliment de les obligacions es realitzarà de la següent manera:

* Posterior

· Data justificació posterior: Inici: 15/07/2023 - Final: 15/09/2023

* Justificació Informe dirigit a l'Institut de Materials sobre la labor realitzada durant el gaudi de la beca

10. Protecció de dades

De conformitat amb el que disposa la legislació vigent en matèria de protecció de dades, la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les dades proporcionades no podran ser cedits, excepte obligació legal, i en aquest cas s'indicarà l'objecte i destí d'aquesta cessió.

Les persones sol·licitants poden exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/es/index.html>

La informació addicional i detallada sobre Protecció de dades, drets i la Política de Privacitat de la Universitat d'Alacant, pot consultar-se en el següent enllaç: <https://seuelectronica.ua.es/es/privacidad.html>.

11. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 6.4 de la llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

La rectora,

P.D. de signatura, la Vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03662 Sant Vicent del Raspeig - Alacant  
 Tel. 58 065 5956 - Fax 47 844 0680](https://www.google.es/maps/@29.291967,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12625&trk=tyah&trkInfo=tarId%3Z5056711567286%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)